হাজেরা-তজু ডিগ্রী কলেজ
হাজেরা-তজু ডিগ্রী কলেজ চট্টগ্রামের চান্দগাঁও থানায় অবস্থিত একটি বেসরকারি উচ্চ মাধ্যমিক ও স্নাতক শিক্ষাপ্রতিষ্ঠান। চট্টগ্রাম-৮ আসনের সাবেক সংসদ সদস্য ও বৈদেশিক ও প্রবাসী কল্যাণ মন্ত্রী নুরুল ইসলাম বিএসসি ১৯৯১ খ্রিষ্টাব্দে একটি মহিলা কলেজ হিসেবে কলেজটি প্রতিষ্ঠা করেন। নুরুল ইসলাম বিএসসি এর মাতা "হাজেরা" ও পিতা "তজু" এর নামে নামকরণ করা হয় "হাজেরা-তজু ডিগ্রী কলেজ"। ১৯৯৫ খ্রিষ্টাব্দে কলেজটিতে ছাত্র-ছাত্রী সবার জন্য পড়ার সুযোগ করে দেয়া হয়। প্রতি বছর প্রায় দেড় হাজার ছাত্র-ছাত্রী এ কলেজ হতে উচ্চমাধ্যমিক পরীক্ষায় অংশ নেয়। ১৯৯৪ সাল হতে কলেজটিতে জাতীয় বিশ্ববিদ্যালয়ের অধীনে স্নাতক (পাস) কোর্স চালু করা হয়।